b'\n_START_ARTICLE_\nYang Yin\n_START_PARAGRAPH_\nYang Yin (\xe6\xa5\x8a\xe6\x84\x94) (511.\xe2\x80\x93560.), kurtoazno ime Zhunyan (\xe9\x81\xb5\xe5\xbd\xa6), nadimak Qinwang (\xe7\xa7\xa6\xe7\x8e\x8b), bio je kineski velikodostojnik na dvoru dinastije Sjeverni Qi. Karijeru dr\xc5\xbeavnog slu\xc5\xbebenika je zapo\xc4\x8deo u doba dinastije Sjeverni Wei, ali ga je pu\xc4\x8d generala Erzhu Ronga natjerao da se povu\xc4\x8de i \xc5\xbeivi pustinja\xc4\x8dkim \xc5\xbeivotom. Njegove sposobnosti su, me\xc4\x91utim, potakle generala Gao Huana da ga uvede u slu\xc5\xbebu novostvorene dr\xc5\xbeave Isto\xc4\x8dni Wei. Yang Yin je nastavio slu\xc5\xbeiti njegovim nasljednicima koji su 550. osnovali dr\xc5\xbeavu Sjeverni Qi. Me\xc4\x91utim, poku\xc5\xa1aji upravnih reformi za vrijeme cara Feija su nai\xc5\xa1li na otpor prin\xc4\x8deva Gao Yana i Gao Dana koji su ga la\xc5\xbeno optu\xc5\xbeili za niz zlo\xc4\x8dina i ishodili njegovo pogubljenje.'